23.2.2023
ET
Euroopa Liidu Teataja
L 58/1471 KOMISJON KATSEPROJEKTID
PEATÜKK PP 07 — INVESTEERIMINE INIMESTESSE, SOTSIAALSESSE ÜHTEKUULUVUSSE JA VÄÄRTUSTESSE (jätkub) PP 07 22
(jätkub)
PP 07 22 05
(jätkub) — pakkuda sihipärast ja kohandatud tuge sõltumatule kohalikule ja piirkondlikule meediale ning kogukonnameediale juba olemasolevas või peagi saabuvas uudistekõrbes.
Toetus peaks keskenduma või hõlmama selliste uute tehnoloogiate kasutuselevõttu nagu tehisintellekt, andmed ja sarnased lahendused kohalikus, piirkondlikus ja kogukonna meedias, mille jaoks sektor ei ole veel täielikult varustatud.
PP 07 23
2023
PP 07 23 01
Katseprojekt – Euroopa tele- ja videouudiste portaal kodanikele liikmesriikide akrediteeritud avalik-õiguslike ja eraõiguslike meediakanalite toodetud või edastatud Euroopa tele- ja videouudiste ning poliitiliste dokumentaalfilmide voogedastuse, otsimise ja tõlkimise jaoks
Arvandmed (Liigendatud assigneeringud) Assigneeringud 2023 Kulukohustus
2 500 000
Assigneeringud 2022
Makse
Kulukohustus
Makse
Täitumine 2021 Kulukohustus
Makse
625 000
Märkused
Toimiv avalik ruum on iga demokraatia jaoks väga oluline.
Praegu domineerivad Euroopa digitaalses avalikus ruumis siiski üksikud võimsad ettevõtted, mis asuvad väljaspool Euroopat.
Katseprojekti „Euroopa tele- ja videouudiste portaal kodanikele“ eesmärk on aidata kaasa toimiva avaliku ruumi loomisele, mis annab kodanikele ainulaadse kogu Euroopas juurdepääsetava videovoogedastusplatvormi ja ühtse juurdepääsupunkti kvaliteetsetele uudistele ja dokumentaalfilmidele, mis on kooskõlas Euroopa väärtustega ja vajalik Euroopa demokraatias osalemiseks nii piiriüleselt kui ka oma liikmesriigis.
Selleks luuakse tele- ja videouudiste jaoks ühtne voogedastusplatvorm, mis on otse kättesaadav Euroopa publikule ja kodanikele, mis võimaldab neil otsida kogu sisu, mida pakuvad liikmesriikides registreeritud avalik-õiguslikud ja eraõiguslikud meediakanalid, ning pakkudes nende uudiste ja dokumentaalfilmide tõlgitud subtiitreid kõigis liidu ametlikes keeltes.
Kodanikele mõeldud tele- ja videouudiste portaal ei ole telejaam, vaid neutraalne platvorm selle sõna põhimõttelises tähenduses.
Seepärast ei osutata seal toimetuse teenuseid ning see on üksnes taristule ja tehnoloogiale orienteeritud, sest portaalis edastatava sisu moodustab liikmesriikides registreeritud paljudes registreeritud meediakanalites valminud rikkalik ja mitmekesine uudiste- ja dokumentaalfilmide toodang.
Sel eesmärgil püüab komisjon luua tehnoloogialiidu ja sisuliidu liikmesriikide huvitatud meediaosaliste vahel.
Kuigi on mitmeid liidu meetmeid, mille eesmärk on parandada toimetamisalast suutlikkust ja sisu loomist, püütakse selle katseprojektiga käsitleda teist aspekti.
Portaal on kodanike käsutuses ja neutraalne selles mõttes, et ta ei tee toimetuslikke otsuseid liikmesriikide avalik-õiguslike ja eraõiguslike akrediteeritud meediakanalite pakutava sisu kohta.
Kasutajate loodud ja sõltumatute tootjate sisu on platvormil algusest peale kättesaadav, juhul kui seda on varem liidus edastanud avalikõiguslikud või eraõiguslikud akrediteeritud meediakanalid.
Teises etapis tuleks koostada menetlused ja eeskirjad ja neid testida, et võimaldada sõltumatutel loojatel ja sisu loovatel kasutajatel portaali otseselt lisada, säilitades samal ajal põhimõtte, et portaal ei teosta toimetuslikku kontrolli.
See põhimõte on keskse tähtsusega, et tagada portaali kvaliteet, usaldusväärsus, sõltumatus ja neutraalsus, kusjuures akrediteeritud sisu portaali kaudu edastamine välistatakse üksnes juhul, kui see ei vasta liidu väärtustega seotud põhimõtetele, ka kehtestatakse vajalikud mehhanismid sisu sõltumatuse tagamiseks.